Den norske regering fraråder fortsat, at nordmænd rejser udenlands denne sommer. Det siger Norges statsminister, Erna Solberg, på et pressemøde om coronasituationen, ferier og fritidsrejser. Påbuddet gælder indtil 20. august, og derfor må nordmændene belave sig på at tilbringe deres sommerferie i Norge, lyder det fra statsministeren. Regeringen vil dog inden 15. juni vurdere, om det skal være muligt for nordmændene at rejse inden for de nordiske lande. Samtidig vil regeringen overveje, om turister skal kunne rejse til Norge. Skidt for dansk økonomi Udmeldingen fra Erna Solberg er under alle omstændigheder skidt nyt for dansk økonomi og turisterhvervet herhjemme. For de norske turister er både en god forretning for Danmark og ønsker i den grad at komme hertil. Det siger brancheforeningerne for Feriehusudlejerne og VisitDenmark til TV 2.

Referat:
Udmeldingen fra den norske statsminister Erna Solberg er skidt nyt for dansk økonomi og turisterhvervet herhjemme.